Source: https://www.skzz.sk/licencie
Timestamp: 2020-02-19 17:08:32+00:00
Document Index: 13941998

Matched Legal Cases: ['§ 68', '§ 68', '§ 68', '§ 68', '§ 68', '§ 74']

Licencie | Slovenská komora zdravotníckych záchranárov
Slovenská komora zdravotníckych záchranárov vydáva v zmysle § 68, ods. 11 zákona č. 578/2004 Z.z. (ďalej len „zákon“) licencie zdravotníckemu pracovníkovi v povolaní zdravotnícky záchranár a vedie register vydaných licencií.
Slovenská komora zdravotníckych záchranárov vydáva:
v zmysle § 68, ods. 1, písm. b) zákona
licencie na výkon zdravotníckeho povolania v povolaní zdravotnícky záchranár (ZC)
v zmysle § 68, ods. 1, písm. c) zákona
licencie na výkon činnosti odborného zástupcu v povolaní zdravotnícky záchranár (ZB)
Slovenská komora zdravotníckych záchranárov neprideľuje IČO.
Vyberáme zo stanoviska Sociálnej poisťovne zo dňa 5.5.2016: "Máme za to, že podľa zákona o ZS táto licencia (vydaná podľa § 68 ods.1 písm. b) zákona o ZS) nie je oprávnením/povolením na výkon samostatnej zárobkovej činnosti a teda nezakladá status samostatne zárobkovo činnej osoby (SZČO) na účely sociálneho poistenia; a z informácie zo dňa 19.5.2016: Licencie podľa § 68 ods. 1 písm. b) a c) zákona o ZS, ktoré vydávate, nie sú pre Sociálnu poisťovňu potrebné na účely sociálneho poistenia."
Slovenská komora zdravotníckych záchranárov vydá licenciu zdravotníckemu pracovníkovi, ak:
je odborne spôsobilý,
Podmienkou na vydanie licencie je aj dôveryhodnosť zdravotníckeho pracovníka. Dôveryhodný na účely vydania licencie je zdravotnícky pracovník, ktorý dva roky pred podaním žiadosti o vydanie licencie nemal zrušenú licenciu z dôvodov ustanovených v § 74 ods. 1 písm. c) až g). zákona.
Podmienky na vydanie licencie podľa odseku 1 musia byť splnené po celý čas platnosti licencie.
Postup pri žiadaní o licenciu
Stiahnite si tlačivo Žiadosť o vydanie licencie (kliknite)
Vyplňte tlačivo a priložte požadované prílohy.
Uhraďte poplatok za vydanie licencie na IBAN: SK2109000000005044168211
Správa pre prijímateľa: Vaše priezvisko
Uveďte prosím pri platbe všetky požadované údaje, aby bolo možné platbu identifikovať.
Priložte k žiadosti potvrdenie o úhrade (kópiu poštovej poukážky, výpis z elektronického bankovníctva a pod.)
Zašlite žiadosť a prílohy poštou na adresu:
Francisciho 900/5
Konanie na vydanie licencie na prvom stupni začína dňom doručenia úplnej žiadosti na adresu SKZZ.
Licencia na výkon zdravotníckeho povolania (ZC) – 33,00 €
Licencia na výkon činnosti odborného zástupcu (ZB) 66,00 €
Poplatok za vydanie licencie musí byť uhradený najneskôr v deň podania žiadosti.